KANSA-tee 2018: Pretoria | rooi roseKANSA-tee 2018: Pretoria | rooi rose
Dis weer tyd vir die jaarlikse KANSA-tee in Pretoria en ons nooi ons lesers om saam te kuier en so geld vir 'n goeie doel in te samel. Die Pretoria KANSA-tee vind plaas in samewerking met SPAR op 31 Oktober 2018.
KANSA-tee 2018: Pretoria. Foto's verskaf.
Ons vier vanjaar die 37ste jaar van lekker saamkuier om KANSA te ondersteun. Danksy talentvolle gasvroue wat nooit teleurstel nie, uitstekende vermaak en borge, gaan hierdie glansryke geleentheid jaar na jaar van krag tot krag.
Daniëlla van Heerden, ons seremoniemeester
Hierdie besonderse projek, wat rooi rose na aan die hart lê, samel geld in vir kankernavorsing en bevorder sodoende die bewusmaking van kanker. Moenie die inspirerende oggend misloop nie!
Marnus Broodryk is ons gasspreker
Simoné Nortmann is ons gasspreker
Die sprankelende Daniëlla van Heerden is ons gasvrou vir die oggend. Simoné Nortmann en Marnus Broodryk is ons gassprekers, en die sjarmante Jay en Franja du Plessis gaan vir ons hul jongste treffers sing.
Hou kontant byderhand vir die lootjies wat jy op die dag kan koop. Ons het wonderlike pryse om weg te gee!
Plek: Saint George Hotel, Pretoria
Koste: R220 per persoon wat deur 'n gasvrou uitgenooi word, of 'n tafel vir ander gaste dek
Vir besprekings en inligting oor die verantwoordelikhede van 'n gasvrou, kontak Anita Snyders by [email protected] of bel 083 633 5798